สวัสดีค่ะ มีผื่นขึ้นบริเวณใกล้อวัยวะเพศ ลามมาต้นขา เป็นมา4วัน ผื่นมีตุ่มใสๆขึ้นและเริ่มมีอาการแสบบริเวณผื่น ก่อนที่จะเป็นก็จะมีอาการแสบบริเวณที่จะเป็นก่อนด้วยค่ะ เกิดจากสาเหตุอะไรคะ และควรซื้อยามาทาไหมคะ
สวัสดีค่ะอาการมีผื่นคันบริเวณอวัยวะเพศ ลามไปที่ต้นขา เป็นลักษณะตุ่มใส มีแสบเล็กน้อยดังกล่าวมานั้น อาจจะมีสาเหตุมาจาก ผื่นคันจากผื่นผิวหนังอักเสบจากภูมิแพ้ผิวหนัง ผื่นแพ้สัมผัสสารที่ก่อให้เกิดการแพ้หรือระคายเคือง ผดร้อน การติดเชื้อราที่ผิวหนัง ตุ่มจากการถูกแมลงกัด หรือเป็นเริม/งูสวัด มักเป็นตุ่มน้ำใส ปวดแสบร้อนได้จากที่กล่าวมา ยังมมีโอกาสเป็นไปได้หลายอย่าง ยังไม่แนะนำให้ซื้อยาใดๆมาทาเอง เพราะยังไม่ทราบการวินิจฉัยที่แน่ชัด ควรใช้น้ำเปล่าสะอาดล้างเบาๆภายนอก รักษาความสะอาดบริเวณผิวหนังให้ดี ไม่ไปแกะเกา ถ้าคันกินยาแก้คันได้ ใส่เสื้อผ้าระบายอากาศให้ดีไม่อับชื้น ควรไปพบแพทย์ถ้าอาการดังกล่าวเป็นมากต่อเนื่อง คันเยอะ หรือตุ่มน้ำแตกออก มีเลือดหรือหนองไหลจากตุ่ม ซึ่งอาจบ่งบอกถึงการติดเชื้อแบคทีเรียแทรกซ้อนขึ้นมาที่ผิวหนังได้